**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА**

**ЗА КЛАСИРАНЕ НА ОФЕРТИТЕ**

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по критерия **„икономически най-изгодна оферта”** за всяка обособена позиция при следните показатели за определяне на комплексната оценка:

**1. Цена на пакет медицински прегледи и изследвания за един работещ – П1 – максимална оценка – 50 т.**

Точките по този показател се образуват като сбор от следните подпоказатели:

**1.1**. **Цена на пакет медицински прегледи и изследвания за жени – П1.1 – максимална оценка – 30 т.**

Числов израз на оценката по този подпоказател се изчислява по следната формула:

**П1.1 = Cmin/Co Х Т1.1,** където

Cmin – най-ниската предложена цена за преглед на жените в офертите на участниците за съответната обособена позиция;

Со – предложена цена за преглед на жените на оценяваната оферта за съответната обособена позиция;

**Т1.1** = 30 точки – тежест на подпоказателя.

**1.2.** **Цена на пакет медицински прегледи и изследвания за мъже – П1.2 – максимална оценка – 20 т.**

Числов израз на оценката по този подпоказател се изчислява по следната формула:

**П1.2 = Cmin/Co Х Т1.2,** където

Cmin – най-ниската предложена цена за преглед на мъжете в офертите на участниците за съответната обособена позиция;

Со – предложена цена за преглед на мъжете на оценяваната оферта за съответната обособена позиция;

**Т1.2** = 20 точки – тежест на подпоказателя.

Сборът от точките на подпоказателите **П1.1 и П1.2** дава стойността на **П1**

**П1 = П1.1** + **П1.2**

**2. Техническо предложение – П2 – максимална оценка - 50 т.**

Комисията присъжда точки по този показател на всеки участник за дадена обособена позиция, както следва:

|  |  |
| --- | --- |
| **Подпоказател** | **Относителна тежест** |
| **І.** **Ред и организация за провеждане на медицинските прегледи и изследвания:** | **П2.1 - максимален брой 35 точки** |
| 1. Представено е техническо предложение, което съдържа конкретно и пълно описание на всеки един от следните елементи:  - ред за провеждане на медицинските прегледи и изследвания в рамките на предложения от участника срок за изпълнение на обществената поръчка по съответната обособена позиция;  - организация в лечебното заведение при провеждане на медицинските прегледи и изследвания;  - документирането на медицинските прегледи и изследвания. | 35 точки |
| 2. Представено е техническо предложение, което съдържа несъществени непълноти/ пропуски в описанието на един или няколко от следните елементи:  - ред за провеждане на медицинските прегледи и изследвания в рамките на предложения от участника срок за изпълнение на обществената поръчка по съответната обособена позиция;  - организация в лечебното заведение при провеждане на медицинските прегледи и изследвания;  - документирането на медицинските прегледи и изследвания. | 16 точки |
| 3. Представено е техническо предложение, в което има съществени пропуски при описанието/няма ясно и конкретно съдържание на един или няколко от следните елементи:  - ред за провеждане на медицинските прегледи и изследвания в рамките на предложения от участника срок за изпълнение на обществената поръчка по съответната обособена позиция;  - организация в лечебното заведение при провеждане на медицинските прегледи и изследвания;  - документирането на медицинските прегледи и изследвания. | 5 точки |
| **ІІ.** **Начини на координация и обмен на информация** | **П2.2 - максимален брой 10 точки** |
| 1. Посочени са два и повече начина за координация между възложителя и изпълнителя, както и ред за обмяна на информация между възложителя и изпълнителя на обществената поръчка. | 10 точки |
| 2. Посочен е един начин за координация между възложителя и изпълнителя, както и ред за обмяна на информация между възложителя и изпълнителя на обществената поръчка. | 5 точки |

**ІІІ. Допълнителни медицински услуги/допълнителни предложения за улеснение на организацията при провеждането на медицински прегледи и изследвания, предмет на обществената поръчка - максимален брой 5 точки - П2.3**

Числов израз на оценката по този подпоказател се изчислява по следната формула:

**П2.3 = Co/ Cmax Х Т2,** където

Со – предложени допълнителни медицински услуги/допълнителни предложения за улеснение на организацията при провеждането на медицински прегледи и изследвания, предмет на обществената поръчка на оценяваната оферта за съответната обособена позиция;

Cmax – най–голям брой предложени допълнителни медицински услуги/допълнителни предложения за улеснение на организацията при провеждането на медицински прегледи и изследвания, предмет на обществената поръчка в офертите на участниците за съответната обособена позиция;

**Т2** = 5 точки – тежест на подпоказателя.

Сборът от точките на подпоказателите: **П2.1,** **П2.2** и **П2.3** дава стойността на **П2.**

**П2** = **П2.1** + **П2.2** + **П2.3**

За всяка обособена позиция се извършва класиране на офертите по комплексната оценка.

Комплексната оценка на офертата за дадена обособена позиция се получава като сбор от оценките на двата показателя – **Цена на пакет медицински прегледи и изследвания за един работещ – П1 и Техническо предложение - П2**  по формулата:

**К компл.** = **П1+ П2**

**К компл.** се закръглява до втория знак след десетичната запетая.

На първо място се класира участникът с най-висока комплексна оценка (максимално възможната **К компл.** е100 т.). Останалите оферти заемат места в класирането по низходящ ред на комплексните си оценки.

***Забележка:*** *Участник, който не представи „Техническо предложение“ в офертата си, няма да бъде допуснат до класиране и ще бъде отстранен.*